વિશ્ર્વ સંઘ શિક્ષા વર્ગમાં પ્રશિક્ષિત સ્વયંસેવકોને પોતાની ક્ષમતા પ્રમાણે તેમના દેશોમાં કામ કરીને વિશ્ર્વકલ્યાણનું કામ કરવાનું આહ્વાન કરીને ડૉ. મોહનજીએ ઉમેર્યંુ હતું કે હિન્દુ માટે તો સમગ્ર વિશ્ર્વ એ એક પરિવાર જ છે. તેથી સમગ્ર માનવજાતને પરિવાર ગણીને સ્વયંસેવકોએ માનવકલ્યાણનું કાર્ય કરવું જોઈએ. પોતાના સમાજ, દેશના અધ:પતન માટે માત્ર મોગલો કે અંગ્રેજોને જ દોષ આપવાને બદલે હિન્દુઓએ આત્મદર્શન કરીને પોતાનામાં રહેલા દોષોને દૂર કરવા પડશે, સાથોસાથ સનાતન ધર્મનાં મૂલ્યો અને સંસ્કારોનું પણ જતન કરવું પડશે, તો જ આપણે સમર્થ અને શક્તિશાળી ભારતનું નિર્માણ કરી શકીશું. આવું સમર્થ અને શક્તિશાળી ભારત જ વિશ્ર્વગુરુ બની શકશે. તેવો વિશ્ર્વાસ તેમણે વ્યક્ત કર્યો હતો.